Tasekla n yimaziɣen ur teqqim ara kan di leqalb-agi , truḥ tallit tusa-d tayaḍ tewwid amaynut ama deg tewsit ama deg wanaw n tsekla ; tlul-d tsekla tatrart , tkcem-d tira d ttawil amaynut isseqdacen yimeskaren deg usenulfu-nsen , anda ttemyekcament tewsatin timnsayin d tid i dynulfan s wudem n tira . Assaɣ yella gar snat n tsekliwin-a yurez aṭas acku idles imawi d tala i deg d-ttagmen yimyura tiktiwin d usnulfu, maca semrasen-t s twuri d talɣa yemgaraden ɣer timawit tamensayt.